पणजीः मडगांवचे पीस एन ब्लीस असोसिएशनांत राष्ट्रीय सैम उपचार संस्था, आयुष्य मंत्रालय, सूर्या फावंडेशनाच्या पालवान बुधवार 15 मार्चाक मडगांवच्या बीपीएस क्लबाच्या एसी हॉलांत दोन दिसाचें मुफत सैम उपचार शिबीर आयोजीत केलां. डिटोक्सिफिकेशन थॅरपी आनी अॅक्युप्रेशन थॅरेपीचें प्रात्यक्षिकां करतले. मायग्रेन, सायनस, मानेचें दुखण्याचेर उपचार करतले.
 आयएनओच्या दक्षीण भारतांतले विभागीय अध्यक्ष डॉ फ्रॅन्कलीन मुखेल सोयरे म्हणून हाजीर रावते. कमलेश बांदेकार मानाचे सोयरे आसतले. अॅक्युप्रेशन उपचार करपी छाया पाटील आनी एस पाटील मार्गदर्शन करतले. शिबिरांत पयलीं नांव नोंदणी करपी 40 जाणांक प्रवेश दितले.
 15 मार्चाक सकाळी 9 तें सांजे 6 मेरेन डिटोक्सिफिकेशन थॅरपी, सांजे 4. 30 ते 6 मजगतीं सैमीक जेवणान दुयेंस बरें करप हाचे डॉ फ्रॅकलीन आनी कमलेश बांदेकार हांची भाशणां जातली. वांटेकार जावपा खातीर चंदा रेगे (9405922468) हांचे कडेन संपर्क सादचो वा 9422442838 ह्या नंबराचेर वॉट्सअॅप करचो वा एमआरएफ टायर्स, घोगळ हावसिंग बोर्ड, मडगांव हांचे कडेन नांव नोंदणी करची अशें कळीत केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 